CHG:คาดการณ์กำไร 4Q58 ฟื้นตัวพร้อมชี้กำไรปี 59 ออกมาแข็งแกร่ง
CHG คาดกำไรงวดปี 59 นี้จะออกมาแข็งแกร่ง ผลพวงมาจากการเพิ่มความสามารถในการให้บริการ ด้วยการลงทุนสูง นั่นคือ ผู้ป่วยใน (IPD) มีการเพิ่ม 24% เป็น 514 เตียง ผู้ป่วยนอกเพิ่ม 34% เป็น 143 ห้อง คาดว่ารายได้ตลอดปี 59 จะเพิ่มขึ้นถึง 23% เทียบกับปี 58 ที่เพิ่มขึ้น 16% รวมทั้งอัตรากำไรขั้นต้นเพิ่มเป็น 34.4% เพราะผลกระทบการบันทึกบัญชีประกันสังคมได้มีผลกระทบน้อยลงแล้ว จึงยังผลให้ปี 59 คาดว่ากำไรจะเติบโตสูงเป็น 29%
11 ก.พ. 2559

บล.ดีบีเอสฯ ระบุในบทวิเคราะห์วันนี้(11ก.พ.) ว่า บริษัท โรงพยาบาลจุฬารัตน์ จำกัด (มหาชน) หรือ CHG คาดกำไรไตรมาส 4/58 ฟื้นตัวขึ้นเป็น 130 ล้านบาท (+16% เทียบช่วงเดียวกันของปีก่อน, +7% เทียบไตรมาสก่อนหน้า) การที่เติบโตเทียบกับ เทียบช่วงเดียวกันของปีก่อนมีผลจากรายได้เพิ่มขึ้น 14% เป็น 795 ล้านบาท
อีกทั้งอัตรากำไรขั้นต้นดีขึ้นเป็น 33.5% เทียบกับ เทียบช่วงเดียวกันของปีก่อนที่ 32.6% ซึ่งฐานต่ำเพราะในช่วงนั้นมีการเพิ่มพนักงานทั้งในส่วนของการรักษาและสำนักงาน เพื่อขยายการให้บริการ ส่วนการเติบโตเทียบ เทียบไตรมาสก่อนหน้ามาจากอัตรากำไรขั้นต้นสูงขึ้น หลังจากไตรมาส 3/58 มีการเปลี่ยนแปลงการบันทึกบัญชีในส่วนคนไข้ประกันสังคม นั่นคือบันทึกรายได้น้อยลง แต่ต้นทุนในการให้บริการยังคงบันทึกอยู่ ดังนั้นอัตรากำไรขั้นต้นไตรมาส 3/58 เป็นเพียง 31.6% แต่เมื่อมาถึงไตรมาส 4/58 ผลกระทบจากเรื่องนี้ได้บรรเทาลงแล้ว
คาดกำไรงวดปี 59 นี้จะออกมาแข็งแกร่ง ผลพวงมาจากการเพิ่มความสามารถในการให้บริการ ด้วยการลงทุนสูง นั่นคือ ผู้ป่วยใน (IPD) มีการเพิ่ม 24% เป็น 514 เตียง ผู้ป่วยนอกเพิ่ม 34% เป็น 143 ห้อง คาดว่ารายได้ตลอดปี 59 จะเพิ่มขึ้นถึง 23% เทียบกับปี 58 ที่เพิ่มขึ้น 16% รวมทั้งอัตรากำไรขั้นต้นเพิ่มเป็น 34.4% เพราะผลกระทบการบันทึกบัญชีประกันสังคมได้มีผลกระทบน้อยลงแล้ว จึงยังผลให้ปี 59 คาดว่ากำไรจะเติบโตสูงเป็น 29%
แนะนำเต็มมูลค่า (Fully Valued) ประเมินราคาพื้นฐานไว้ที่ 2.26 บาท ด้วยวิธี DCF (WACC 9.4%, TG 3.5%) ราคาปิดมีส่วนลดได้อีก 10% แม้เรื่องราวผลการดำเนินงานจะมีแนวโน้มออกมาดี แต่ราคาหุ้นแพง P/E ปี 59 41 เท่า และ PEG เป็น 1.8 เท่า จึงได้ปรับลดคำแนะนำจากถือมาเป็นเต็มมูลค่า